Oorvloed: Begin 'n Dankbaarheids-Joernaal
Joernaal-aantekeninge is maar net die daaglikse skrywe van jou gedagtes en idees op papier. Dit kan 'n grootse ondervinding wees. Hierdie proses kan jou ondersteun in die soektog na byvoorbeeld waaroor jy angstig voel, of waarvoor jy 'n passie het en waaroor jy droom.
Koop vir jouself 'n pragtige notaboek en gebruik 'n pen waarvan jy hou om mee te skryf. Ek gebruik 'n ''Moleskine'' notaboek (wat by enige goeie boekwinkel beskikbaar is in verskeie formate). Vind 20 stil minute of so in jou dag en ek stel voor jy maak dit 'n roetine - ek doen myne net voor bedtyd of vroeg in die oggend - maar enige tyd wat jou sal pas is gaaf.
'n Paar van my gunsteling vulpenne :
Waterman Himisphere StarlightStainless Steel Medium point nib
Skryf asof jy met jouself praat - skryf oor al jou gevoelens, wat jou pla of waaroor jy opgewonde voel, die dag wat voorlê of belangrike gebeure van die verlede en wat jy graag wil onthou. Ek sit alles in soos datums, plekke, die tyd, ens. Dit hoef nie meesterstukke te wees nie - hierdie is JOU joernaal en vir jou oë alleenlik. Ek plak ook sommer goeters of teken prentjies (sien ook artikel oor 'n Visiebord).
Posted by Maree Clarkson at 10:18 AM
Labels: dagboek, dankbaarheidsjoernaal, joernaal, moleskine, vulpen
Elizabeth Kendall February 8, 2014 at 12:24 PM
Behalwe vir die feit dat dit my byna onmiddellik in 'n positiewe bui gesit het, is ek ook totaal gek oor die mooi penne wat hier rondlê!! En ja, dit IS voorwaar 'n uitstekende idee om elke dag so te kan begin. Dankie Maree!
Maree Clarkson February 10, 2014 at 6:03 AM
Baie dankie Liz, daar is NIKS so lekker as 'n mooi vulpen in die hand nie!